Predkladacia správa 

1. Analýza doterajšieho priebehu plnenia „Programu obnovy vozidlového parku z roku  1998“

Vláda svojim uznesením č. 344 z 12.mája 1998 k návrhu  na úpravu záväzných limitov štátneho rozpočtu na rok 1998 pre kapitolu MDPT SR  schválila návrh na zvýšenie príjmovej zložky  o prostriedky z depozitného účtu MDPT SR  a súčasne návrh na zvýšenie výdavkovej časti rozpočtu MDPT SR na Program obnovy vozidlového parku š.p. SAD (Program) v čiastke  47 556 tis. Sk.  

	Dňa 5.6.1998 MDPT SR a SZRB š. p. ú. uzavreli zmluvu  o zverení  a účelovom využívaní finančných prostriedkov  MDPT SR  a Slovenskou záručnou a rozvojovou bankou, š. p .ú.  v uvedenej výške za účelom poskytovania nenávratných príspevkov na základné  úrokov z úverov poskytovaných  vyššie uvedenými komerčnými bankami (Príloha 1). Na zabezpečenie rezortného Programu, MF SR povolilo výnimku z časového použitia finančných prostriedkov  vo výške 47 556 tis. Sk po dobu trvania vyhláseného Programu.

	Ku dňu 31.12.1999 z celkového počtu schválených a podporených projektov na dodávku 74 autobusov SZRB eviduje  dodávku 65 autobusov, 4 autobusy neboli dodané od výrobcu LIAZ, s.r.o. Zvolen a 5 autobusov bolo nedodaných z dôvodu odstúpenia od zmluvy o poskytnutí finančného príspevku zo strany SAD š.p.  (Púchov, Ilava, Liptovský Mikuláš, Bánovce nad Bebravou/. Celkom boli podporené úvery v objeme 181,1 mil. Sk, z toho  85 mil. Sk poskytnutých Dopravnou bankou, a.s. a 95,3 mil. Sk poskytnutých Poštovou bankou, a.s.
Na bonifikáciu úrokových nákladov z úverov poskytnutých výlučne Dopravnou bankou a.s.  a  Poštovou bankou a. s. bolo  vyčlenených 47 556 tis. Sk zo zdrojov MDPT SR prostredníctvom Slovenskej záručnej a rozvojovej banky p. ú. (SZRB). Ku dňu 31.12.2000    voľné zdroje príspevkového fondu predstavujú  sumu  16, 151  mil. Sk. 

 Formou podpory bol príspevok na zníženie úrokového zaťaženia strednodobého investičného úveru poskytnutého Dopravnou bankou, a.s. a Poštovou bankou, a.s., pričom pridelený príspevok bol maximálne do výšky 55 % úrokových nákladov. V priebehu realizácie „Programu“ bol program niekoľkokrát aktualizovaný. Zmena spočívala v poskytnutom príspevku do výšky 35 %  úrokových  nákladov, vyplácaný príspevok sa poskytol až po dodaní autobusu a s upresnením ďalších podmienok. Ďalšou zmenou v Programe je  realizácia nákupu vozidiel okrem domácej výroby aj výrobou zo zahraničia.

 Jedným zo základných kritérií realizácie bolo, že príspevok sa môže poskytnúť iba na vozidlo schválené,  na ktoré ministerstvo vydalo základný technický opis  schváleného vozidla v zmysle zákona NR SR č. 315/1996 Z. z. o premávke na pozemných komunikáciách. V súčasnej dobe ešte stále  prebieha bonifikácia úrokov pri úverových zmluvách, ktoré podniky SAD uzavreli   v Poštovej banke, a.s.. 

	

	2. Informácia  o pokračovaní programu obnovy z roku 1998 po  zavedení nútenej správy  zo strany NBS v Dopravnej banke, a.s. 

	MDPT SR súhlasilo s pozastavením bonifikácie úrokových nákladov z úverov poskytnutých Dopravnou bankou, a.s. v rámci programu až do vyjasnenia súčasného stavu v Dopravnej banke, a.s. Poštová  banka, a.s. po vykonaní finančnej analýzy a preskúmaní doterajšej splátkovej disciplíny  dopravcov je pripravená poskytnúť tým š.p. SAD, ktoré majú záujem  o prevod zostatkov  úverov, poskytnúť  úvery vo výške nesplatených zostatkov na úhradu ich záväzkov voči Dopravnej banke, a.s.. Š. p. SAD, ktorých projekty boli podporené prostredníctvom Dopravnej banky, a.s. už realizovali  presun portfólia   do Poštovej banky, a.s..  Na tomto mieste je potrebné pozitívne hodnotiť doterajšiu splátkovú  disciplínu u podnikov SAD.

	3. Realizácia a plnenie jednotlivých úloh  „Programu obnovy vozidlového parku v roku 2000  a  2001“

	Pre úplnosť je potrebné uviesť skutočnosť, že š.p. SAD za posledných desať rokov s výnimkou roka 1995 neobdržali zo štátneho rozpočtu  žiadne finančné prostriedky na nákup  autobusov. Pre rok 2000 boli  finančné zdroje vyčlenené vo výdavkovej časti kapitoly   Všeobecná pokladničná správa v zákone NR SR č. 372/1999 Z. z. o štátnom rozpočte vo výške 200 mil. Sk  určené na obnovu vozidlového parku pre organizácie vykonávajúce pravidelnú autobusovú dopravu.

Vnútorná ekonomická situácia  dopravcov  donútila podniky prehodnotiť vzťah k výrobcom autobusov. Je zložité zabezpečiť ekonomicky únosnú prevádzku v pravidelnej autobusovej prímestskej a mestskej  doprave, pri zohľadnení faktu, že  priemerný vek je k 30.6.2000  je  11 rokov, ich plánovaná životnosť je 6 rokov.

	Forma podpory bol  príspevok  štátu  na nákupnú cenu nového vozidla,  zvyšnú časť ceny autobusu musia podniky postupne uhrádzať z vlastných zdrojov.  Podniky vykonávajúce pravidelnú autobusovú dopravu  v roku 2000  zakúpili   170 nových autobusov,   z toho 91 malokapacitných, medzimestských, s príspevkom zo štátneho rozpočtu 1 249 890,10 Sk na jeden autobus a 79 veľkokapacitných, medzimestských s príspevkom  940 000 Sk na jeden autobus  zo štátneho rozpočtu. 

Snahou MDPT SR  je zabezpečiť v štátnom rozpočte investičné dotácie na nákup autobusov  aj v roku 2001. Vlády SR navýšila rozpočet kapitoly	MDPT SR na rok 2000 o ďalších 200 mil. Sk a MF SR povolilo  výnimku z časového použitia  finančných prostriedkov do konca roka 2001. Formou príspevku štátu  v roku 2001, formou verejnej súťaže, bude obstaraných  94  veľkých  medzimestských a mestských  autobusov  55  malých autobusov  pre prímestskú dopravu.  

4. Návrh na využitie voľných finančných prostriedkov z príspevkového  fondu z roku 1998

	Z dôvodu, že nákup  autobusov nebude už realizovaný  zo strany dopravcov v rámci vyhláseného príspevkového  programu bonifikácie úrokových nákladov MDPT navrhuje použitie  16,151 mil. Sk na nákup autobusov formou  príspevku / investičnej dotácie/ pre  š. p. SAD Michalovce,  Prešov, Lučenec, Humenné,  Poprad, Trenčín.
	
Výber dopravcov bol podmienený situáciou dotknutých podnikov, ktoré odstúpili od uzatvorených kúpnych zmlúv pre nesplnenie záväzkov  zo strany výrobcu LIAZ s.r.o. Zvolen, ktorý je v konkurznom konaní. Na základe kúpnej zmluvy  podniky SAD uhradili LIAZ s.r.o. Zvolen  kúpnu  cenu za dodanie  4  autobusov značky GRANUS v sume  9,6 mil.Sk. LIAZ s.r.o. Zvolen bol povinný v zmysle kúpnej  zmluvy 2 autobusy  dodať š.p. SAD Michalovce, 1 autobus bývalému š.p. SAD Bardejov, a 1 autobus  bývalému š.p. SAD Revúca. Vzhľadom na počet veriteľov a výšku záväzkov, ktoré má LIAZ s.r.o. Zvolen voči veriteľom, nie je predpoklad, aby  pohľadávka bola uspokojená v rámci konkurzného konania.

	Z dôvodu že  zo strany manažmentu LIAZ s.r.o. Zvolen došlo k protiprávnemu konaniu, pretože svojim konaním výrobca spôsobil škodu š.p. SAD tým, že doposiaľ dopravcovia  splácajú kúpnu cenu autobusu, vrátane úrokov,  MDPT SR odporúča formou investičnej dotácie 2,550 mil. Sk prispieť na kúpu  autobusu  pri dodržaní ustanovení zákona NR SR č. 263/1999 Z. z. o verejnom obstarávaní v nasledovnom členení:

Návrh
na čerpanie voľných zdrojov z Programu obnovy vozidlového parku 
z roku 1998

         D o p r a v c a	neinvestičná dotácia / počet   
            autobusov	         Poznámka	
 š.p. SAD Michalovce	3,401 mil. Sk /1 autobus	 2 autobusy nedodané z LIAZ s.r.o. Zvolen	
  š.p.SADPrešov                     OZ Bardejov	2,550 mil. Sk/1 autobus	 1 autobus nedodaný  z LIAZ s.r.o. Zvolen 	
  š.p.SADLučenec                 OZ Revúca	2,550 mil.Sk/1 autobus	 1 autobus  nedodaný z LIAZ s.r.o. Zvolen	
  š.p. SAD Humenné	2,550 mil.Sk/1 autobus	 nepriaznivý ukazovateľ ø vek	
  š.p. SAD Poprad	2,550 mil.Sk/1 autobus	 nepriaznivý ukazovateľ ø vek	
  š.p. SAD Trenčín	2,550 mil. Sk/1 autobus 	 nepriaznivý ukazovateľ ø vek	
    
S p o l u	
16,151 mil. Sk / 7 autobusov 	 
čerpanie voľných  zdrojov